title: 2014/888/ES: Padomes Lēmums ( 2014. gada 4. decembris ) par to, lai Eiropas Savienības vārdā apstiprinātu 2007. gada 23. februārī Luksemburgā pieņemto Protokolu par dzelzceļa ritošā sastāva jautājumiem, kas pievienots Konvencijai par starptautisko nodrošinājumu attiecībā uz pārvietojamām iekārtām

text:
               10.12.2014

               LV

               Eiropas Savienības Oficiālais Vēstnesis

               L 353/9

         PADOMES LĒMUMS
   (2014. gada 4. decembris)
   par to, lai Eiropas Savienības vārdā apstiprinātu 2007. gada 23. februārī Luksemburgā pieņemto Protokolu par dzelzceļa ritošā sastāva jautājumiem, kas pievienots Konvencijai par starptautisko nodrošinājumu attiecībā uz pārvietojamām iekārtām

      (2014/888/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 81. panta 2. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Savienība strādā, lai izveidotu vienotu tiesiskuma telpu, kā pamatā ir tiesu nolēmumu savstarpējās atzīšanas princips.

               (2)

               2007. gada 23. februārī Luksemburgā pieņemtais Protokols par dzelzceļa ritošā sastāva jautājumiem, kas pievienots Konvencijai par starptautisko nodrošinājumu attiecībā uz pārvietojamām iekārtām (turpmāk “Dzelzceļa protokols”), ir lietderīgs ieguldījums attiecīgās jomas starptautiskajā regulējumā. Tāpēc ir vēlams, lai minētā instrumenta noteikumi jautājumos, kas ietilpst Savienības ekskluzīvā kompetencē, tiktu piemēroti pēc iespējas drīzāk.

               (3)

               Komisija Eiropas Kopienas vārdā piedalījās sarunās par Dzelzceļa protokolu attiecībā uz tām daļām, kas ietilpst Kopienas ekskluzīvā kompetencē.

               (4)

               Dzelzceļa protokola XXII panta 1. punktā noteikts, ka reģionālās ekonomikas integrācijas organizācijas, kuras ir kompetentas noteiktos jautājumos, ko regulē minētais protokols, var to parakstīt, pieņemt, apstiprināt vai tam pievienoties.

               (5)

               Dzelzceļa protokolā ir skarti arī daži no jautājumiem, ko regulē Padomes Regula (EK) Nr. 44/2001 (1), kas no 2015. gada 10. janvāra tiks aizstāta ar Eiropas Parlamenta un Padomes Regulu (ES) Nr. 1215/2012 (2), Padomes Regula (EK) Nr. 1346/2000 (3), Eiropas Parlamenta un Padomes Regula (EK) Nr. 593/2008 (4), Eiropas Parlamenta un Padomes Direktīva 2008/57/EK (5) un Eiropas Parlamenta un Padomes Regula (EK) Nr. 881/2004 (6).

               (6)

               Kopiena Dzelzceļa protokolu parakstīja 2009. gada 10. decembrī pēc tam, kad 2009. gada 30. novembrī tika pieņemts Padomes Lēmums 2009/940/EK (7).

               (7)

               Savienībai ir ekskluzīva kompetence dažos jautājumos, ko regulē Dzelzceļa protokols, bet dalībvalstīm ir kompetence citos jautājumos, ko regulē minētais instruments.

               (8)

               Tāpēc Savienībai būtu jāapstiprina Dzelzceļa protokols.

               (9)

               Dzelzceļa protokola XXII panta 2. punktā noteikts, ka, to parakstot, pieņemot, apstiprinot vai pievienojoties tam, reģionālā ekonomikas integrācijas organizācija sniedz deklarāciju, kurā norādīti tie minētā protokola regulētie jautājumi, attiecībā uz kuriem šai organizācijai kompetenci ir nodevušas tās dalībvalstis.

               (10)

               Parakstot Dzelzceļa protokolu, Kopiena sniedza prasīto deklarāciju par tās kompetenci. Tomēr, apstiprinot Dzelzceļa protokolu, Savienībai būtu jāatjaunina minētā deklarācija, lai labotu vienu kļūdu faktos un ņemtu vērā jaunākos tiesību aktus un Horvātijas Republikas pievienošanos Savienībai.

               (11)

               Dzelzceļa protokola VI, VIII, IX un X pants ir piemērojami tikai tad, ja līgumslēdzēja valsts ir sniegusi attiecīgu deklarāciju saskaņā ar Dzelzceļa protokola XXVII pantu un saskaņā ar minētajā deklarācijā norādītajiem nosacījumiem. Apstiprinot Dzelzceļa protokolu, Savienībai nebūtu jāsniedz deklarācija saskaņā ar XXVII panta 2. punktu par VIII panta piemērošanu, ne arī kāda no XXVII panta 1. un 3. punktā paredzētajām deklarācijām. Dalībvalstu kompetence attiecībā uz maksātnespēju regulējošām materiālo tiesību normām paliks neskarta.

               (12)

               Apvienotajai Karalistei un Īrijai ir saistoša Regula (EK) Nr. 44/2001, kura no 2015. gada 10. janvāra tiks aizstāta ar Regulu (ES) Nr. 1215/2012, Regula (EK) Nr. 1346/2000, Regula (EK) Nr. 593/2008, Direktīva 2008/57/EK un Regula (EK) Nr. 881/2004, un tāpēc tās piedalās šā lēmuma pieņemšanā un piemērošanā.

               (13)

               Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Luksemburgā 2007. gada 23. februārī pieņemtais Protokols par dzelzceļa ritošā sastāva jautājumiem, kas pievienots Konvencijai par starptautisko nodrošinājumu attiecībā uz pārvietojamām iekārtām (8).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā deponēt Dzelzceļa protokola XXI pantā paredzēto apstiprinājuma aktu (9).
   3. pants
   Apstiprinot Dzelzceļa protokolu, Savienība sniedz pielikumā izklāstīto deklarāciju saskaņā ar protokola XXII panta 2. punktu.
   4. pants
   Šis lēmums stājas spēkā tā pieņemšanas dienā.

      Briselē, 2014. gada 4. decembrī

            Padomes vārdā –

            priekšsēdētājs

         A. ORLANDO

      (1)  Padomes Regula (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās (OV L 12, 16.1.2001., 1. lpp.).

      (2)  Eiropas Parlamenta un Padomes Regula (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās (OV L 351, 20.12.2012., 1. lpp.).

      (3)  Padomes Regula (EK) Nr. 1346/2000 (2000. gada 29. maijs) par maksātnespējas procedūrām (OV L 160, 30.6.2000., 1. lpp.).

      (4)  Eiropas Parlamenta un Padomes Regula (EK) Nr. 593/2008 (2008. gada 17. jūnijs) par tiesību aktiem, kas piemērojami līgumsaistībām (Roma I) (OV L 177, 4.7.2008., 6. lpp.).

      (5)  Eiropas Parlamenta un Padomes Direktīva 2008/57/EK (2008. gada 17. jūnijs) par dzelzceļa sistēmas savstarpēju izmantojamību Kopienā (OV L 191, 18.7.2008., 1. lpp.).

      (6)  Eiropas Parlamenta un Padomes Regula (EK) Nr. 881/2004 (2004. gada 29. aprīlis) par Eiropas Dzelzceļa aģentūras izveidošanu (Aģentūras regula) (OV L 164, 30.4.2004., 1. lpp.).

      (7)  Padomes Lēmums 2009/940/EK (2009. gada 30. novembris) par to, lai Eiropas Kopienas vārdā parakstītu Luksemburgā 2007. gada 23. februārī pieņemto Protokolu par dzelzceļa ritošā sastāva jautājumiem, kas pievienots Konvencijai par starptautisko nodrošinājumu attiecībā uz pārvietojamām iekārtām (OV L 331, 16.12.2009., 1. lpp.).

      (8)  Dzelzceļa protokola teksts ir publicēts OV L 331, 16.12.2009., 5. lpp., kopā ar lēmumu par tā parakstīšanu.

      (9)  Dzelzceļa protokola spēkā stāšanās dienu attiecībā uz Savienību Padomes Ģenerālsekretariāts publicēs Eiropas Savienības Oficiālajā Vēstnesī.

      PIELIKUMS
      Deklarācija, kas jāsniedz saskaņā ar XXII panta 2. punktu par Eiropas Savienības kompetenci jautājumos, ko regulē 2007. gada 23. februārī Luksemburgā pieņemtais Protokols par dzelzceļa ritošā sastāva jautājumiem, kas pievienots Konvencijai par starptautisko nodrošinājumu attiecībā uz pārvietojamām iekārtām (“Dzelzceļa protokols”), attiecībā uz kuriem dalībvalstis savu kompetenci ir nodevušas Savienībai

                  1.

                  Dzelzceļa protokola XXII pantā noteikts, ka reģionālās ekonomikas integrācijas organizācijas, ko izveidojušas suverēnas valstis un kuras ir kompetentas noteiktos jautājumos, ko regulē minētais protokols, var to parakstīt, pieņemt, apstiprināt vai tam pievienoties ar nosacījumu, ka tās sniedz XXII panta 2. punktā minēto deklarāciju. Savienība ir nolēmusi apstiprināt Dzelzceļa protokolu un attiecīgi sniedz minēto deklarāciju.

                  2.

                  Eiropas Savienības dalībvalstis ir Beļģijas Karaliste, Bulgārijas Republika, Čehijas Republika, Dānijas Karaliste, Vācijas Federatīvā Republika, Igaunijas Republika, Īrija, Grieķijas Republika, Spānijas Karaliste, Francijas Republika, Horvātijas Republika, Itālijas Republika, Kipras Republika, Latvijas Republika, Lietuvas Republika, Luksemburgas Lielhercogiste, Ungārija, Maltas Republika, Nīderlandes Karaliste, Austrijas Republika, Polijas Republika, Portugāles Republika, Rumānija, Slovēnijas Republika, Slovākijas Republika, Somijas Republika, Zviedrijas Karaliste un Lielbritānijas un Ziemeļīrijas Apvienotā Karaliste.

                  3.

                  Tomēr saskaņā ar 1. un 2. pantu Protokolā (Nr. 22) par Dānijas nostāju, kurš pievienots Līgumam par Eiropas Savienību un Līgumam par Eiropas Savienības darbību, šo deklarāciju nepiemēro Dānijas Karalistei.

                  4.

                  Šo deklarāciju nepiemēro dalībvalstu teritorijās, kurās nepiemēro Līgumu par Eiropas Savienības darbību (skatīt minētā Līguma 355. pantu), un tā neskar tādus tiesību aktus vai nostājas, ko saskaņā ar Dzelzceļa protokolu attiecīgās dalībvalstis varētu pieņemt minēto teritoriju vārdā un interesēs.

                  5.

                  Eiropas Savienības dalībvalstis ir nodevušas Savienībai kompetenci attiecībā uz jautājumiem, kas var ietekmēt vai mainīt noteikumus, kas ietverti Padomes Regulā (EK) Nr. 44/2001 (1), kas no 2015. gada 10. janvāra tiks aizstāta ar Eiropas Parlamenta un Padomes Regulu (ES) Nr. 1215/2012 (2), Padomes Regulā (EK) Nr. 1346/2000 (3), Eiropas Parlamenta un Padomes Regulā (EK) Nr. 593/2008 (4), Eiropas Parlamenta un Padomes Direktīvā 2008/57/EK (5) un Eiropas Parlamenta un Padomes Regulā (EK) Nr. 881/2004 (6).

                  6.

                  Attiecībā uz ritekļu numurēšanas sistēmu ar Komisijas Lēmumu 2006/920/EK (7), kas grozīts 2012. gada 14. novembrī ar Komisijas Lēmumu 2012/757/ES (8), Savienība ir pieņēmusi numurēšanas sistēmu, kas ir piemērota, lai identificētu dzelzceļa ritošo sastāvu, kā minēts Dzelzceļa protokola XIV pantā.
                  Turklāt attiecībā uz datu apmaiņu starp Eiropas Savienības dalībvalstīm un starptautisko reģistru Savienība ir panākusi ievērojamu progresu ar Komisijas Lēmumu 2007/756/EK (9), kas grozīts 2012. gada 14. novembrī ar Lēmumu 2012/757/ES. Saskaņā ar minēto lēmumu Eiropas Savienības dalībvalstis ir ieviesušas valsts ritekļu reģistrus, un būtu jāizvairās no datu dublēšanās ar starptautisko reģistru.

                  7.

                  Savienība nesniedz deklarāciju saskaņā ar XXVII panta 2. punktu par VIII panta piemērošanu, un tā nesniedz arī nevienu no XXVII panta 1. un 3. punktā paredzētajām deklarācijām. Dalībvalstu kompetence attiecībā uz maksātnespēju regulējošām materiālo tiesību normām paliek neskarta.

                  8.

                  Tās kompetences īstenošana, ko dalībvalstis nodevušas Savienībai saskaņā ar Līgumu par Eiropas Savienību un Līgumu par Eiropas Savienības darbību, pēc būtības ir pakļauta nepārtrauktai attīstībai. Saskaņā ar minētajiem Līgumiem kompetentās iestādes var pieņemt lēmumus, kas nosaka Eiropas Savienības kompetences apjomu. Tāpēc Eiropas Savienība patur tiesības attiecīgi grozīt šo deklarāciju, taču tas nav uzskatāms par priekšnoteikumu, lai tā īstenotu savu kompetenci attiecībā uz jautājumiem, ko regulē Dzelzceļa protokols.

         (1)  Padomes Regula (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās (OV L 12, 16.1.2001., 1. lpp.).

         (2)  Eiropas Parlamenta un Padomes Regula (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās (OV L 351, 20.12.2012., 1. lpp.).

         (3)  Padomes Regula (EK) Nr. 1346/2000 (2000. gada 29. maijs) par maksātnespējas procedūrām (OV L 160, 30.6.2000., 1. lpp.).

         (4)  Eiropas Parlamenta un Padomes Regula (EK) Nr. 593/2008 (2008. gada 17. jūnijs) par tiesību aktiem, kas piemērojami līgumsaistībām (Roma I) (OV L 177, 4.7.2008., 6. lpp.).

         (5)  Eiropas Parlamenta un Padomes Direktīva 2008/57/EK (2008. gada 17. jūnijs) par dzelzceļa sistēmas savstarpēju izmantojamību Kopienā (OV L 191, 18.7.2008., 1. lpp.).

         (6)  Eiropas Parlamenta un Padomes Regula (EK) Nr. 881/2004 (2004. gada 29. aprīlis) par Eiropas Dzelzceļa aģentūras izveidošanu (Aģentūras regula) (OV L 164, 30.4.2004., 1. lpp.).

         (7)  Komisijas Lēmumu 2006/920/EK (2006. gada 11. augusts) par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas apakšsistēmu “Satiksmes nodrošināšana un vadība” (OV L 359, 18.12.2006., 1. lpp.).

         (8)  Komisijas Lēmums 2012/757/ES (2012. gada 14. novembris) par savstarpējas izmantojamības tehnisko specifikāciju attiecībā uz Eiropas Savienības dzelzceļu sistēmas satiksmes nodrošināšanas un vadības apakšsistēmu un par grozījumiem Lēmumā 2007/756/EK (OV L 345, 15.12.2012., 1. lpp.).

         (9)  Komisijas Lēmums 2007/756/EK (2007. gada 9. novembris), ar ko pieņem Direktīvas 96/48/EK un Direktīvas 2001/16/EK 14. panta 4. un 5. punktā paredzētās valsts ritekļu reģistru kopīgās specifikācijas (OV L 305, 23.11.2007., 30. lpp.).


               22.9.2017

               LV

               Eiropas Savienības Oficiālais Vēstnesis

               C 316/272

         P8_TA(2015)0295
   Jautājumi, uz kuriem jāatbild rakstiski (Reglamenta 130. panta 3. punkta interpretācija)
   Eiropas Parlamenta 2015. gada 9. septembra lēmums par jautājumiem, uz kuriem jāatbild rakstiski (Eiropas Parlamenta Reglamenta 130. panta 3. punkta interpretācija) (2015/2152(REG))
   (2017/C 316/31)

      Eiropas Parlaments,

               —

               ņemot vērā Konstitucionālo lietu komitejas priekšsēdētājas 2015. gada 4. septembra vēstuli,

               —

               ņemot vērā Reglamenta 226. pantu,

               1.

               nolemj piemērot šādu 130. panta 3. punkta interpretāciju:
               “Formulējums “izņēmuma kārtā” jāinterpretē tādējādi, ka papildu jautājums attiecas uz steidzamu jautājumu un ka tā iesniegšanu nevar atlikt uz nākamo mēnesi. Turklāt saskaņā ar 3. punkta otro daļu iesniegto jautājumu skaitam ir jābūt mazākam par noteikto normu, proti, pieciem jautājumiem mēnesī.”

               2.

               uzdod priekšsēdētajam informatīvos nolūkos nosūtīt šo lēmumu Padomei un Komisijai.


title: Padomes Lēmums 2012/514/KĀDP ( 2012. gada 24. septembris ), ar ko groza un pagarina Lēmumu 2010/576/KĀDP par Eiropas Savienības policijas misiju saistībā ar drošības sektora reformu (DSR) un tās saikni ar tiesiskuma jomu Kongo Demokrātiskajā Republikā ( EUPOL RD Congo )

text:
               25.9.2012

               LV

               Eiropas Savienības Oficiālais Vēstnesis

               L 257/16

         PADOMES LĒMUMS 2012/514/KĀDP
   (2012. gada 24. septembris),
   ar ko groza un pagarina Lēmumu 2010/576/KĀDP par Eiropas Savienības policijas misiju saistībā ar drošības sektora reformu (DSR) un tās saikni ar tiesiskuma jomu Kongo Demokrātiskajā Republikā (EUPOL RD Congo)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 23. septembrī pieņēma Lēmumu 2010/576/KĀDP par Eiropas Savienības policijas misiju saistībā ar drošības sektora reformu (DSR) un tās saikni ar tiesiskuma jomu Kongo Demokrātiskajā Republikā (EUPOL RD Congo) (1), kurā jaunākie grozījumi izdarīti ar Lēmumu 2011/537/KĀDP (2). EUPOL RD Congo termiņš beidzas 2012. gada 30. septembrī.

               (2)

               Politikas un drošības komiteja 2012. gada 13. jūlijā apstiprināja ieteikumu, ka EUPOL RDC Congo būtu jāpagarina par vienu gadu, kam sekotu divpadsmit mēnešus ilgs galīgais pārejas posms, kura mērķis būtu nodot misijas uzdevumus.

               (3)

               Tādējādi EUPOL RD Congo termiņš būtu jāpagarina līdz 2013. gada 30. septembrim.

               (4)

               Ir jānosaka finanšu atsauces summa, kas paredzēta, lai segtu ar EUPOL RD Congo saistītos izdevumus laikposmam no 2012. gada 1. oktobra līdz 2013. gada 30. septembrim.

               (5)

               Ir arī jāpielāgo konkrēti noteikumi attiecībā uz ES klasificētu informāciju.

               (6)

                  EUPOL RD Congo tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2010/576/KĀDP groza šādi:

               1)

               lēmuma 1. panta 1. punktu aizstāj ar šādu:
               "1.   Eiropas Savienības policijas misiju, ko veic saistībā ar drošības sektora reformu (DSR) un tās saikni ar tiesiskuma jomu Kongo Demokrātiskajā Republikā (turpmāk "EUPOL RD Congo" jeb "misija") un kas izveidota ar Vienoto rīcību 2007/405/KĀDP, pagarina uz laikposmu no 2010. gada 1. oktobra līdz 2013. gada 30. septembrim.";

               2)

               lēmuma 2. panta 1. punktu aizstāj ar šādu:
               "1.   Lai Kongo Nacionālās policijas (KNP) reformu procesā panāktu augstāku attīstības pakāpi un lielāku noturību, EUPOL RD Congo sniedz palīdzību Kongo iestādēm policijas rīcības plāna īstenošanā un stratēģiskās sistēmas pamatnostādņu izstrādē. Misija sniegs ieguldījumu vietējos un starptautiskos centienos stiprināt KNP spējas. EUPOL RD Congo ir vērsta uz konkrētu rīcību un projektiem, lai reformu procesa stratēģiskā līmenī nostiprinātu tās darbības, stiprinātu spējas un sekmētu KNP un plašākas krimināltiesību sistēmas struktūru mijiedarbību, ar mērķi efektīvāk atbalstīt seksuālas vardarbības un nesodāmības apkarošanu. EUPOL RD Congo darbojas ciešā sadarbībā ar citiem Savienības, starptautiskiem un divpusējiem līdzekļu devējiem, lai izvairītos no centienu dubultošanas.";

               3)

               lēmuma 7. panta 3. punktu aizstāj ar šādu:
               "3.   Visi personāla locekļi ievēro īpašus misijai paredzētus minimālos operatīvos drošības standartus un misijas drošības plānu, kas atbilst Savienības drošības politikai uz vietas. Attiecībā uz tādas ES klasificētas informācijas aizsardzību, kas personālam ir uzticēta, pildot pienākumus, visi personāla locekļi ievēro drošības principus un minimālos standartus, kas noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (3).

               4)

               lēmuma 12. pantu aizstāj ar šādu:
               "12. pants
               Drošība
               1.   Civilais operāciju komandieris vada misijas vadītāja veikto EUPOL RDC Congo drošības pasākumu plānošanu un nodrošina to pareizu un efektīvu īstenošanu saskaņā ar 5. un 9. pantu.
               2.   Misijas vadītājs ir atbildīgs par misijas drošību un par to, ka tiek nodrošināta atbilstība minimālajām drošības prasībām, ko piemēro misijai, atbilstīgi Savienības politikai attiecībā uz tāda personāla drošību, ko izvieto ārpus Savienības, lai veiktu operācijas saskaņā ar LES V sadaļu un to papildinošiem instrumentiem.
               3.   Misijas vadītājam palīdz vecākā misijas drošības amatpersona (SMSO), kas ir pakļauta misijas vadītājam un kas uztur arī ciešas darba attiecības ar Eiropas Ārējās darbības dienestu (EĀDD).
               4.   Pirms savu pienākumu izpildes sākšanas EUPOL RD Congo personāls saskaņā ar OPLAN piedalās obligātās drošības apmācībās. Tāpat personālam darbības vietā regulāri rīko prasmes nostiprinošas apmācības, kuras organizē SMSO.
               5.   Misijas vadītājs nodrošina ES klasificētas informācijas aizsardzību saskaņā ar Lēmumu 2011/292/ES.";

               5)

               lēmuma 14. panta 1. punktam pievieno šādu daļu:
               "Ar misijas īstenošanu saistīto izdevumu segšanai paredzētā finanšu atsauces summa laikposmam no 2012. gada 1. oktobra līdz 2013. gada 30. septembrim ir EUR 6 750 000.";

               6)

               lēmuma 16. pantu aizstāj ar šādu:
               "16. pants
               Klasificētas informācijas izpaušana
               1.   AP ir pilnvarots saskaņā ar Lēmumu 2011/292/ES attiecīgos gadījumos un atbilstīgi misijas vajadzībām nodot ar šo lēmumu saistītām trešām valstīm misijas vajadzībām sagatavotu ES klasificētu informāciju un dokumentus ar klasifikācijas pakāpi līdz "CONFIDENTIEL UE / EU CONFIDENTIAL".
               2.   AP ir arī pilnvarots saskaņā ar Lēmumu 2011/292/ES atbilstīgi misijas operatīvajām vajadzībām nodot ANO klasificētu ES informāciju un dokumentus, kuri izstrādāti misijas vajadzībām un kuru slepenības pakāpe ir līdz "RESTREINT UE / EU RESTRICTED". Šim nolūkam sagatavo vienošanos starp AP un kompetentajām ANO iestādēm.
               3.   Īpašu un neatliekamu operatīvu vajadzību gadījumā AP ir arī pilnvarots saskaņā ar Lēmumu 2011/292/ES uzņēmējvalstij nodot misijas vajadzībām sagatavotu ES klasificētu informāciju un dokumentus ar slepenības pakāpi līdz "RESTREINT UE / EU RESTRICTED". Šim nolūkam sagatavo vienošanos starp AP un kompetentajām uzņēmējvalsts iestādēm.
               4.   AP ir pilnvarots ar šo lēmumu saistītām trešām valstīm nodot ES neklasificētus dokumentus, kas ir saistīti ar misijas apspriešanu Padomē un uz ko saskaņā ar Padomes reglamenta (4) 6. panta 1. punktu attiecas pienākums glabāt dienesta noslēpumu.
               5.   Pilnvaras, kas minētas 1. līdz 4.punktā, kā arī pilnvaras noslēgt 2. un 3. punktā minētās vienošanās, AP var deleģēt tā pakļautībā esošām personām, civilajam operāciju komandierim un/vai misijas vadītājam.

               7)

               lēmuma 18. panta otro daļu aizstāj ar šādu:
               "To piemēro no 2010. gada 1. oktobra līdz 2013. gada 30. septembrim."

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 254, 29.9.2010., 33. lpp.

      (2)  OV L 236, 13.9.2011., 8. lpp.

      (3)  OV L 141, 27.5.2011., 17. lpp.";

      (4)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).";


title: Padomes Lēmums (KĀDP) 2017/1838 (2017. gada 10. oktobris), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
               11.10.2017

               LV

               Eiropas Savienības Oficiālais Vēstnesis

               L 261/17

         PADOMES LĒMUMS (KĀDP) 2017/1838
   (2017. gada 10. oktobris),
   ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (1),
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2016. gada 27. maijā pieņēma Lēmumu (KĀDP) 2016/849.

               (2)

               Apvienoto Nāciju Organizācijas Drošības padome (“ANO DP”) 2017. gada 11. septembrī pieņēma Rezolūciju 2375 (2017) (ANO DPR 2375(2017)), kurā tā pauda visdziļākās bažas gan par Korejas Tautas Demokrātiskās Republikas (“KTDR”) 2017. gada 2. septembrī veikto kodolizmēģinājumu, gan par apdraudējumu mieram un stabilitātei reģionā un ārpus tā, kuru rada pašreiz notiekošās KTDR kodoldarbības un ar ballistiskajām raķetēm saistītās darbības. ANO DP arī noteica, ka joprojām pastāv acīmredzami draudi starptautiskajam mieram un drošībai.

               (3)

               Ar ANO DPR 2375 (2017) pagarina termiņu aizliegumam eksportēt no KTDR un tajā importēt konkrētas preces un pagarina ierobežojumus investīcijām KTDR.

               (4)

               Ar ANO DPR 2375 (2017) arī aizliedz izdot darba atļaujas DPKR valstspiederīgajiem dalībvalstu jurisdikcijā.

               (5)

               Ar ANO DPR 2375 (2017) turklāt paredz pastiprinātu kravas kuģu bloķēšanu jūrā.

               (6)

               Dažu šā lēmuma pasākumu īstenošanai ir vajadzīga Savienības turpmāka rīcība.

               (7)

               Tādēļ būtu attiecīgi jāgroza Lēmums (KĀDP) 2016/849,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2016/849 groza šādi:

               1)

               lēmuma 1. panta 1. punkta b) apakšpunktu aizstāj ar šādu:

                           “b)

                           visi priekšmeti, materiāli, aprīkojums, preces un tehnoloģija, ko noteikusi ANO Drošības padome vai komiteja, kas izveidota atbilstīgi ANO DPR 1718 (2006) 12. punktam (“Sankciju komiteja”), saskaņā ar ANO DPR 1718 (2006) 8. punkta a) apakšpunkta ii) punktu, ANO DPR 2087 (2013) 5. punkta b) apakšpunktu, ANO DPR 2094 (2013) 20. punktu un ANO DPR 2270 (2016) 25. punktu un ANO DPR 2375 (2017) 4. punktu, kas varētu sekmēt KTDR kodolprogrammas, ballistisko raķešu vai citu masu iznīcināšanas ieroču programmas;”;

               2)

               lēmuma 1. panta 1. punkta i) apakšpunktu aizstāj ar šādu:

                           “i)

                           jebkurš cits priekšmets, kas iekļauts parasto ieroču divējāda lietojuma preču sarakstā, ko ir pieņēmusi Sankciju komiteja, ievērojot ANO DPR 2321 (2016) 7. punktu un ANO DPR 2375 (2017) 5. punktu.”;

               3)

               iekļauj šādu pantu:
               “6.c pants
               1.   Dalībvalstu valstspiederīgajiem – vai izmantojot dalībvalstu karoga kuģus vai dalībvalstu gaisa kuģus – ir aizliegts no KTDR iepirkt tekstilizstrādājumus (tostarp, bet ne tikai – audumus un daļēji vai pilnīgi gatavus apģērbus) neatkarīgi no tā, vai to izcelsme ir vai nav KTDR teritorijā.
               2.   Panta 1. punktu nepiemēro, ja Sankciju komiteja iepriekš ir devusi apstiprinājumu katrā atsevišķā gadījumā.
               3.   Dalībvalstis var atļaut importēt tekstilizstrādājumus (tostarp, bet ne tikai – audumus un daļēji vai pilnīgi gatavus apģērbus), par kuru importēšanu līgumi tikuši noslēgti laikposmā pirms 2017. gada 11. septembra un līdz 2017. gada 10. decembrim, ja Sankciju komitejai par faktiem attiecībā uz minēto importu ir paziņots līdz 2018. gada 24. janvārim.”;

               4)

               lēmuma 9. pantu aizstāj ar šādu:
               “9. pants
               1.   Ir aizliegts naftas produktu imports, iegāde vai nodošana no KTDR.
               2.   Ir aizliegta visu rafinētu naftas produktu tieša vai netieša piegāde, pārdošana vai nodošana KTDR, ko veic dalībvalstu valstspiederīgie, vai caur dalībvalstu teritorijām vai no tām, vai izmantojot dalībvalstu karoga kuģus vai dalībvalstu gaisa kuģus, un neatkarīgi no tā, vai to izcelsme ir vai nav to teritorijās.
               3.   Šā panta 2. punktu nepiemēro attiecībā uz rafinētu naftas produktu tiešu vai netiešu piegādi, pārdošanu vai nodošanu KTDR, ko veic dalībvalstu valstspiederīgie, vai caur dalībvalstu teritorijām vai no tām, vai izmantojot dalībvalstu karoga kuģus vai dalībvalstu gaisa kuģus, un neatkarīgi no tā, vai to izcelsme ir vai nav to teritorijās, apjomā līdz 500 000 bareliem sākotnējā trīs mēnešu laikposmā, kas sākas 2017. gada 1. oktobrī un beidzas 2017. gada 31. decembrī, un rafinētu naftas produktu tiešu vai netiešu piegādi, pārdošanu vai nodošanu KTDR, caur to teritorijām vai ko veic to valstspiederīgie, vai izmantojot dalībvalstu karoga kuģus vai gaisa kuģus un neatkarīgi no tā, vai to izcelsme ir vai nav to teritorijās, apjomā līdz 2 000 000 bareliem gadā 12 mēnešu laikposmā, kas sākas 2018. gada 1. janvārī un pēc tam katru gadu, ar noteikumu, ka:

                           a)

                           dalībvalsts ik pēc 30 dienām paziņo Sankciju komitejai par apjomu, kādā tiek veikta šāda rafinēto naftas produktu piegāde, pārdošana vai nodošana KTDR, un arī informāciju par visām darījuma pusēm; un

                           b)

                           rafinētu naftas produktu piegādē, pārdošanā vai nodošanā nav iesaistītas personas vai vienības, kas ir saistītas ar KTDR kodolprogrammām vai ballistisko raķešu programmām, vai citām darbībām, kas ir aizliegtas ar ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) vai 2375 (2017), tostarp sarakstā iekļautās personas vai vienības, personas vai vienības, kas rīkojas to vārdā vai vadībā, vai vienības, kuras ir to tiešā vai netiešā īpašumā vai kontrolē, vai personas vai vienības, kas palīdz izvairīties no sankcijām; un

                           c)

                           rafinētu naftas produktu piegāde, pārdošana vai nodošana ir paredzēta vienīgi KTDR valstspiederīgo iztikas mērķiem un nav saistīta ar ienākumu radīšanu KTDR kodolprogrammām vai ballistisko raķešu programmām vai ar citām darbībām, kas ir aizliegtas ar ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) vai 2375 (2017).

                     4.   Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo pantu.”;

               5)

               iekļauj šādu pantu:
               “9.b pants
               1.   Jebkurā 12 mēnešu laikposmā pēc 2017. gada 11. septembra dalībvalstij ir aizliegts piegādāt, pārdot vai nodot KTDR jēlnaftu apjomā, kas pārsniedz dalībvalsts piegādāto, pārdoto vai nodoto apjomu 12 mēnešu laikposmā pirms šā datuma.
               2.   Šā panta 1. punktu nepiemēro, ja Sankciju komiteja, katru gadījumu izskatot atsevišķi, ir iepriekš apstiprinājusi, ka jēlnaftas sūtījums ir paredzēts vienīgi KTDR valstspiederīgo iztikas mērķiem un nav saistīts ar ienākumu radīšanu KTDR kodolprogrammām vai ballistisko raķešu programmām vai ar citām darbībām, kas ir aizliegtas ar ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) vai 2375 (2017).”
               3.   Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo pantu.”;

               6)

               iekļauj šādu pantu:
               “9.c pants
               Dalībvalstu valstspiederīgajiem –vai caur dalībvalstu teritorijām, vai no tām, vai izmantojot dalībvalstu karoga kuģus vai dalībvalstu gaisa kuģus – ir aizliegts KTDR tieši vai netieši piegādāt, pārdot vai nodot jebkādus kondensātus un šķidru dabasgāzi neatkarīgi no tā, vai to izcelsme ir vai nav dalībvalstu teritorijās. Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo pantu.”;

               7)

               lēmuma 11. panta 2. punkta c) apakšpunktu aizstāj ar šādu:

                           “c)

                           ar KTDR vienībām vai personām, neatkarīgi no tā, vai tās darbojas vai nedarbojas KTDR valdības labā vai vārdā, dalībvalstu valstspiederīgajiem vai dalībvalstu teritorijās atvērt, uzturēt jebkādus jaunus vai esošus kopuzņēmumus vai kooperatīvu apvienības un īstenot to darbību;”;

               8)

               lēmuma 11. pantam pievieno šādus punktus:
               “3.   Šā panta 2. punkta c) apakšpunktu nepiemēro kopuzņēmumiem vai kooperatīvu apvienībām, jo īpaši tiem, kas ir nekomerciāli komunālo pakalpojumu infrastruktūras projekti, no kā negūst peļņu, kurus, katru gadījumu izskatot atsevišķi, iepriekš ir apstiprinājusi Sankciju komiteja.
               4.   Dalībvalstis slēdz jebkuru šādu esošu kopuzņēmumu un kooperatīvu apvienību ne vēlāk kā līdz 2018. gada 9. janvārim, ja šādu kopuzņēmumu vai kooperatīvu apvienību, katru gadījumu izskatot atsevišķi, nav apstiprinājusi Sankciju komiteja. 120 dienu laikā pēc tam, kad Sankciju komiteja ir noraidījusi apstiprināšanas pieteikumu, dalībvalsts arī slēdz jebkuru šādu esošu kopuzņēmumu vai kooperatīvu apvienību.”;

               9)

               lēmuma 16. panta 3. punktu aizstāj ar šādu:
               “3.   Ar karoga valsts piekrišanu dalībvalstis pārbauda kuģus atklātā jūrā, ja to rīcībā ir informācija, kas dod pietiekamu pamatu uzskatīt, ka šādu kuģu kravā ir priekšmeti, kuru piegāde, pārdošana, nosūtīšana vai eksportēšana ir aizliegta saskaņā ar šo lēmumu.
               Ja dalībvalsts, kas ir karoga valsts, nepiekrīt pārbaudei atklātā jūrā, tā norīko kuģi doties uz atbilstīgu un piemērotu ostu, kur nepieciešamo pārbaudi veic vietējās iestādes, ievērojot ANO DPR 2270 (2016) 18. punktu.
               Ja karoga valsts nepiekrīt pārbaudēm atklātā jūrā, ne arī norīko kuģi doties uz atbilstīgu un piemērotu ostu nepieciešamās pārbaudes veikšanai, vai ja kuģis atsakās pildīt karoga valsts norādījumu atļaut veikt pārbaudi atklātā jūrā vai doties uz šādu ostu, dalībvalstis tūlīt Sankciju komitejai sniedz ziņojumu, kurā izklāstītas attiecīgās ziņas par incidentu, kuģi un karoga valsti.”;

               10)

               lēmuma 16. panta 6. punktu aizstāj ar šādu:
               “6.   Dalībvalstis veic vajadzīgos pasākumus, lai konfiscētu un atbrīvotos, piemēram, iznīcinot, padarot darboties nespējīgus vai izmantošanai nederīgus, uzglabājot vai nododot likvidēšanai valstij, kas nav izcelsmes vai galamērķa valsts, no tādiem priekšmetiem, kuru piegāde, pārdošana, nodošana vai eksportēšana ir aizliegta ar ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2371 (2017) vai 2375 (2017) un kuri ir identificēti pārbaudēs, veidā, kas ir atbilstīgs to pienākumiem saskaņā ar piemērojamiem starptautisko tiesību aktiem.”;

               11)

               lēmuma 16. pantā pievieno šādu punktu:
               “9.   dalībvalstis saviem valstspiederīgajiem, personām to jurisdikcijā, vienībām, kas inkorporētas to teritorijā vai uz ko attiecas to jurisdikcija, un kuģiem, kas kuģo ar to karogu, aizliedz atvieglot vai veikt tādu pārkraušanu no kuģa uz kuģi, ar ko saņem no KTDR karoga kuģiem vai uz tādiem kuģiem nodod jebkādas preces vai priekšmetus, kuri tiek piegādāti, pārdoti vai nodoti KTDR vai no tās.”;

               12)

               lēmuma 18.a pantu aizstāj ar šādu:
               “18.a pants
               1.   Dalībvalsts, kas ir Sankciju komitejas norādīta kuģa karoga valsts, ja tā noteikusi Sankciju komiteja, atņem šim kuģim tiesības kuģot ar tās karogu.
               2.   Dalībvalsts, kas ir Sankciju komitejas norādīta kuģa karoga valsts, ja tā noteikusi Sankciju komiteja, norīko kuģi uz ostu, ko noteikusi Sankciju komiteja, sadarbojoties ar ostas valsti.
               3.   Dalībvalsts, kas ir Sankciju komitejas norādīta kuģa karoga valsts, ja tā ir noteikusi Sankciju komiteja, nekavējoties anulē kuģa reģistrāciju.
               4.   Dalībvalstis, ja tā noteikts Sankciju komitejas norādē, aizliedz kuģim iebraukt to ostās, izņemot ārkārtas situāciju vai ja kuģis atgriežas izcelsmes ostā, vai ja Sankciju komiteja iepriekš noteikusi, ka šāda iebraukšana ir nepieciešama humānos nolūkos vai jebkuros citos nolūkos, kas atbilst ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) vai 2371 (2017) mērķiem.
               5.   Dalībvalstis, ja tā noteikts Sankciju komitejas norādē, kuģim piemēro aktīvu iesaldēšanu.
               6.   Lēmuma IV pielikumā iekļauj kuģus, kuri minēti šā panta 1.–5. punktā un kurus Sankciju komiteja norādījusi saskaņā ar ANO DPR 2321 (2016) 12. punktu, ANO DPR 2371 (2017) 6. punktu un ANO DPR 2375 (2017) 6. un 8. punktu.”;

               13)

               lēmuma 26.a pantu aizstāj ar šādu:
               “26.a pants
               1.   Dalībvalstis neizsniedz darba atļaujas KTDR valstspiederīgajiem savās jurisdikcijās saistībā ar uzņemšanu savā teritorijā.
               2.   Panta 1. punktu nepiemēro tad, ja Sankciju komiteja, katru gadījumu izskatot atsevišķi, iepriekš apstiprina, ka KTDR valstspiederīgo nodarbināšana dalībvalsts jurisdikcijā ir vajadzīga, lai sniegtu humāno palīdzību, īstenotu atteikšanos no kodolieročiem vai kādam citam nolūkam, kas atbilst mērķiem ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) vai 2375 (2017).
               3.   Panta 1. punktu nepiemēro attiecībā uz darba atļaujām, par kurām rakstiski līgumi ir noslēgti pirms 2017. gada 11. septembra.”;

               14)

               lēmuma 32. pantu aizstāj ar šādu:
               “32. pants
               Netiek apmierināti prasījumi saistībā ar kādu līgumu vai darījumu, ko tieši vai netieši, pilnībā vai daļēji skāruši pasākumi, kuri noteikti ANO DPR 1718 (2006), 1874 (2009), 2087 (2013), 2094 (2013) vai 2270 (2016) vai 2375 (2017), tostarp Savienības un dalībvalstu pasākumi saskaņā ar attiecīgajiem ANO Drošības padomes lēmumiem, tostarp prasījumi par kompensāciju vai citi šāda veida prasījumi, piemēram, atlīdzināšanu vai garantijas nodrošinātu prasījumu, sevišķi prasījumu pagarināt vai izmaksāt obligāciju, galvojumu vai kompensācijas maksājumu, īpaši finanšu garantiju vai finansiālu kompensāciju jebkādā formā, ja tos izvirza:

                           a)

                           sarakstā iekļautas personas vai vienības, kas uzskaitītas I, II vai III pielikumā;

                           b)

                           jebkura cita KTDR persona vai vienība, tostarp KTDR valdība, valsts struktūra, uzņēmums un aģentūra; vai

                           c)

                           jebkura persona vai vienība, kas darbojas ar kādas no a) vai b) punktā minētās personas vai vienības starpniecību vai tās vārdā.”;

               15)

               lēmuma IV pielikuma nosaukumu aizstāj ar šādu:
               “Lēmuma 18.a panta 6. punktā minēto kuģu saraksts”;

               16)

               lēmuma VI pielikumu svītro.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2017. gada 10. oktobrī

            Padomes vārdā –

            priekšsēdētājs

         T. TÕNISTE

      (1)  OV L 141, 28.5.2016., 79. lpp.


title: Politikas un drošības komitejas Lēmums (KĀDP) 2015/1496 (2015. gada 23. jūlijs), ar ko pagarina pilnvaru termiņu Eiropas Savienības padomdevējas misijas civilās drošības sektora reformai Ukrainā (EUAM Ukraine) misijas vadītājam (EUAM UKRAINE/3/2015)

text:
               5.9.2015

               LV

               Eiropas Savienības Oficiālais Vēstnesis

               L 233/7

         POLITIKAS UN DROŠĪBAS KOMITEJAS LĒMUMS (KĀDP) 2015/1496
   (2015. gada 23. jūlijs),
   ar ko pagarina pilnvaru termiņu Eiropas Savienības padomdevējas misijas civilās drošības sektora reformai Ukrainā (EUAM Ukraine) misijas vadītājam (EUAM UKRAINE/3/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2014/486/KĀDP (2014. gada 22. jūlijs) par Eiropas Savienības padomdevēju misiju civilās drošības sektora reformai Ukrainā (EUAM Ukraine) (1) un jo īpaši tā 7. panta 1. punktu,
   tā kā:

               (1)

               Ievērojot Lēmumu 2014/486/KĀDP, Politikas un drošības komiteja (PDK) saskaņā ar Līguma 38. pantu ir pilnvarota pieņemt attiecīgus lēmumus, lai īstenotu Eiropas Savienības padomdevējas misijas civilās drošības sektora reformai Ukrainā (EUAM Ukraine) politisko kontroli un stratēģisko vadību, tostarp lēmumu iecelt misijas vadītāju.

               (2)

               2014. gada 24. jūlijā PDK pieņēma Lēmumu 2014/644/KDĀP (2), ar kuru par EUAM Ukraine misijas vadītāju uz laikposmu no 2014. gada 1. augusta līdz 2015. gada 31. jūlijam iecēla Kálmán MIZSEI kungu.

               (3)

               Savienības Augstā pārstāve ārlietās un drošības politikas jautājumos ir ierosinājusi pagarināt EUAM Ukraine misijas vadītāja Kálmán MIZSEI kunga pilnvaru termiņu uz laikposmu no 2015. gada 1. augusta līdz 2015. gada 30. novembrim,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības padomdevējas misijas civilās drošības sektora reformai Ukrainā (EUAM Ukraine) misijas vadītāja Kálmán MIZSEI kunga pilnvaru termiņš tiek pagarināts līdz 2015. gada 30. novembrim.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 23. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 217, 23.7.2014., 42. lpp.

      (2)  Politikas un drošības komitejas Lēmums 2014/644/KĀDP (2014. gada 24. jūlijs) par Eiropas Savienības padomdevējas misijas civilās drošības sektora reformai Ukrainā misijas vadītāja iecelšanu (EUAM Ukraine) (EUAM Ukraine/1/2014) (OV L 267, 6.9.2014., 6. lpp.).


title: Komisijas Lēmums (1987. gada 13. janvāris) par to Brazīlijas uzņēmumu sarakstu, kas ir apstiprināti gaļas produktu ievešanai Kopienā

text:
Svarīgs juridisks paziņojums

|

31987D0119

Oficiālais Vēstnesis L 049 , 18/02/1987 Lpp. 0037 - 0038 Speciālizdevums somu valodā: Nodaļa 3 Sējums 22 Lpp. 0208  Speciālizdevums zviedru valodā: Nodaļa 3 Sējums 22 Lpp. 0208

		Komisijas Lēmums(1987. gada 13. janvāris)par to Brazīlijas uzņēmumu sarakstu, kas ir apstiprināti gaļas produktu ievešanai Kopienā(87/119/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1976. gada 21. decembra Direktīvu 77/99/EEK par veselības problēmām, kas ietekmē Kopienas iekšējo tirdzniecību ar gaļas produktiem [1], kurā jaunākie grozījumi izdarīti ar Direktīvu 86/469/EEK [2], un jo īpaši tās 17. panta 1. punktu,tā kā saskaņā ar Direktīvas 77/99/EEK 17. panta 1. punktu ir jāsastāda to trešo valstu uzņēmumu saraksts, no kuriem atļauts izvest gaļas produktus uz Kopienu; tā kā šiem uzņēmumiem jāatbilst minētās direktīvas pielikumā izklāstītajiem nosacījumiem;tā kā Brazīlija ir nosūtījusi to uzņēmumu sarakstu, kuriem ir atļauts izvest gaļas produktus uz Kopienu;tā kā Kopienas veiktās pārbaudes klātienē ir parādījušas, ka higiēnas standarti dažos no šiem uzņēmumiem ir pietiekoši; tā kā šos uzņēmumus tādēļ var iekļaut sākotnējā, saskaņā ar minētā 17. panta 1. punktu izveidotā, to uzņēmumu sarakstā, no kuriem var atļaut ievest gaļas produktus;tā kā citu Brazīlijas ieteikto uzņēmumu gadījumā jāveic atkārtota pārbaude, pamatojoties uz papildu informāciju attiecībā uz to higiēnas standartiem un spēju ātri pielāgoties Kopienas prasībām;tā kā tikmēr, lai izvairītos no esošo tirdzniecības plūsmu pēkšņas pārtraukšanas, šiem uzņēmumiem var uz laiku atļaut turpināt gaļas produktu izvešanu uz tām dalībvalstīm, kuras ir gatavas tos pieņemt;tā kā tādēļ vajadzēs pārskatīt un, ja vajadzīgs, grozīt šo lēmumu, ievērojot šajā nolūkā veiktos pasākumus un izdarītos uzlabojumus;tā kā šis lēmums pamatojas uz pastāvošajiem Kopienas noteikumiem, ko piemēro ievedumam no trešām valstīm; tā kā šis lēmums tādēļ būs jāpārskata, ja būs jāgroza minētie noteikumi;tā kā turklāt saskaņā ar Direktīvas 77/99/EEK 17. panta 1. punktu noteikumi, ko dalībvalstis citādi piemēro attiecībā uz gaļas produktu ievešanu no trešām valstīm, nevar būt labvēlīgāki kā tie noteikumi, kas attiecas uz Kopienas iekšējo tirdzniecību; tā kā šajā sakarā uz gaļas produktu ievešanu no uzņēmumiem, kas atrodas sarakstā šā lēmuma pielikumā, joprojām attiecas citi veterinārie tiesību akti, īpaši attiecībā uz dzīvnieku veselības prasībām, kā arī Līguma vispārējie noteikumi;tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pants1. Dalībvalstis var atļaut ievest gaļas produktus no Brazīlijas tikai no pielikumā uzskaitītajiem uzņēmumiem.2. Tomēr dalībvalstis var līdz 1987. gada 15. augustam turpināt atļaut ievest gaļas produktus no uzņēmumiem, kas nav minēti pielikumā, bet ko 1986. gada 8. maijā ir oficiāli apstiprinājušas un ieteikušas Brazīlijas iestādes, ja vien līdz 1987. gada 16. augustam nav pieņemts pretējs lēmums.Komisija šo uzņēmumu sarakstu nosūta dalībvalstīm.3. Uz ievedumu no 1. punktā minētajiem uzņēmumiem joprojām attiecas citur izstrādātie veterinārie noteikumi, īpaši attiecībā uz dzīvnieku veselības prasībām.2. pantsŠo lēmumu piemēro no 1987. gada 15. janvāra.3. pantsŠo lēmumu līdz 1987. gada 16. augustam pārskata un, ja vajadzīgs, groza.4. pantsŠis lēmums ir adresēts dalībvalstīm.Briselē, 1987. gada 13. janvārīKomisijas vārdā —priekšsēdētāja vietnieksFrans Andriessen[1] OV L 26, 31.1.1977., 85. lpp.[2] OV L 275, 26.9.1986., 36. lpp.--------------------------------------------------PIELIKUMSUZŅĒMUMU SARAKSTSApstiprinājuma Nr. | Uzņēmums | Adrese || |SIF | 7 | Swift Armour SA Indústria e Comércio | Santana do Livramento, Rio Grande do Sul |SIF | 10 | Frigorífico Bordon SA | São Paulo, São Paulo |SIF | 381 | Frigorífico Kaiowa | Guarulhos, São Paulo |SIF | 385 | Frigorífico Mouran SA | Andradina, São Paulo |SIF | 736 | Sola SA Indústrias Alimentícias | Tres Rios, Rio de Janeiro |SIF | 1676 | Swift Armour SA Indústria e Comércio | Uberlandia, Minas Gerais |SIF | 2015 | Sadia Oeste SA Indústria e Comércio | Varzea Grande, Mato Grosso |SIF | 2023 | Frigorífico Quatro Rios SA | Votuporanga, São Paulo |--------------------------------------------------


title: Padomes Lēmums (ES, Euratom) 2016/1147 (2016. gada 12. jūlijs), ar ko ieceļ Eiropas Ekonomikas un sociālo lietu komitejas locekli, ko izvirzījusi Beļģijas Karaliste

text:
               14.7.2016

               LV

               Eiropas Savienības Oficiālais Vēstnesis

               L 189/58

         PADOMES LĒMUMS (ES, Euratom) 2016/1147
   (2016. gada 12. jūlijs),
   ar ko ieceļ Eiropas Ekonomikas un sociālo lietu komitejas locekli, ko izvirzījusi Beļģijas Karaliste
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Beļģijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

               (2)

               Pēc Rudi THOMAES kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 20. septembrim, Paul SOETE kungs, Ancien Administrateur délégué d'AGORIA, tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 12. jūlijā

            Padomes vārdā –

            priekšsēdētājs

         P. KAŽIMÍR

      (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

      (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


title: Lēmums Nr. 147 (1990. gada 10. oktobris) par to, kā piemērot 76. pantu Regulā (EEK) Nr. 1408/71

text:
Svarīgs juridisks paziņojums

|

31991D0425

Oficiālais Vēstnesis L 235 , 23/08/1991 Lpp. 0021 - 0027 Speciālizdevums somu valodā: Nodaļa 5 Sējums 5 Lpp. 0091  Speciālizdevums zviedru valodā: Nodaļa 5 Sējums 5 Lpp. 0091

		Lēmums Nr. 147(1990. gada 10. oktobris)par to, kā piemērot 76. pantu Regulā (EEK) Nr. 1408/71(91/425/EEK)EIROPAS KOPIENU MIGRĒJOŠO DARBA ŅĒMĒJU SOCIĀLĀ NODROŠINĀJUMA ADMINISTRATĪVĀ KOMISIJA,ņemot vērā 81. panta a) apakšpunktu Padomes 1971. gada 14. jūnija Regulā (EEK) Nr. 1408/71 par sociālā nodrošinājuma sistēmas piemērošanu darbiniekiem, pašnodarbinātām personām un viņu ģimenēm, kas pārvietojas Kopienā, saskaņā ar kuru Administratīvā komisija ir atbildīga par visu administratīvo jautājumu un interpretācijas jautājumu izskatīšanu, kas rodas saistībā ar Regulas (EEK) Nr. 1408/71 un turpmāko regulu noteikumiem,ņemot vērā 2. panta 1. punktu Padomes 1972. gada 21. marta Regulā (EEK) Nr. 574/72, saskaņā ar kuru Administratīvās komisijas pienākums ir izstrādāt to apliecinājumu, apstiprinātu paziņojumu, deklarāciju, pieteikumu un citu dokumentu paraugus, kas nepieciešami, lai piemērotu minētās regulas,ņemot vērā Padomes 1989. gada 30. oktobra Regulu (EEK) Nr. 3427/89, ar kuru jo īpaši groza 76. pantu Regulā (EEK) Nr. 1408/71,tā kā 76. pants tagad 1. punktā nosaka, ka gadījumā, kad pārklājas tiesības uz ģimenes pabalstiem saskaņā ar kompetentās valsts tiesību aktiem un saskaņā ar tās valsts tiesību aktiem, kurā dzīvo ģimenes locekļi, summas, ko paredz kompetentās valsts tiesību akti, maksājumu atceļ apjomā līdz pat summai, ko paredz tās valsts tiesību akti, kurā dzīvo ģimenes locekļi, un 2. punktā, ka, ja pieteikums nav iesniegts dzīvesvietas valstī, citas valsts kompetentā institūcija var piemērot 1. punkta noteikumus tā, it kā pabalsti tiktu piešķirti pirmajā minētajā valstī;tā kā tādēļ jānosaka procedūra vai minētā panta ieviešana attiecībā uz informāciju, ko dzīvesvietas institūcija iepriekšminētās maksājuma atcelšanas nolūkā sniedz kompetentajai institūcijai, attiecībā uz salīdzinājumu starp summām, ko paredz divu attiecīgo valstu tiesību akti, un attiecībā uz to diferencēto piemaksu noteikšanu, kuru izmaksāšanu, iespējams, jāveic kompetentajai institūcijai;tā kā šajā nolūkā jāizveido pārlabots veidlapas E 411 paraugs;tā kā valoda, kurā jāizdod veidlapas, ir noteikta Administratīvās komisijas Ieteikumā Nr. 15;tā kā turklāt jānosaka valūtu konversijas likme, kas izmantojama iepriekš minētajai salīdzināšanai,IR PIEŅĒMUSI ŠĀDU LĒMUMU.1. a) Ja kompetentās institūcijas rīcībā nav informācijas, kas apliecina, ka darbu (vai darbību, kas Lēmuma Nr. 119 nozīmē ir uzskatāma par tādu), kas dod tiesības uz ģimenes pabalstiem, veic valstī, kurā dzīvo ģimenes locekļi, minētā institūcija ģimenes pabalstus izmaksā pilnā apmērā;b) šaubu gadījumā vai, ja ir pārliecība, ka tiek veikts darbs (vai darbība, kas Lēmuma Nr. 119 nozīmē ir uzskatāma par tādu), kas dod tiesības uz ģimenes pabalstiem valstī, kurā dzīvo ģimenes locekļi, kompetentā institūcija var atcelt ģimenes pabalstu izmaksāšanu. Pēc tam tā tūlīt lūdz ģimenes locekļu dzīvesvietas institūcijai informāciju par tiesībām uz ģimenes pabalstiem valstī, kurā dzīvo ģimenes locekļi, atbilstīgi pārlabotajam veidlapas E 411 paraugam, kas attēlots tālāk.Dalībvalstu kompetentās institūcijas minēto veidlapu dara pieejamu attiecīgām kompetentām institūcijām. Šī veidlapa ir pieejama oficiālajās Kopienas valodās un ir sastādīta tādā veidā, ka dažādās versijas ir pilnīgi vienādas pēc satura, kas attiecīgai personai dod iespēju saņemt veidlapu savā valodā;c) pēc tam kompetentā institūcija veidlapu E 411 katru gadu sūta ģimenes locekļu dzīvesvietas institūcijai. Ģimenes locekļu dzīvesvietas institūcija veidlapu nosūta atpakaļ kompetentajai institūcijai trīs mēnešu laikā pēc tās saņemšanas;d) pēc tam, kad saņemta informācija, ko sniegusi dzīvesvietas institūcija, kompetentā institūcija attiecībā uz katru ģimenes locekli salīdzina ģimenes pabalstu summu, ko paredz tās valsts tiesību akti, kurā dzīvo ģimenes locekļi (kas minēti informācijā, kuru apstiprinājusi dzīvesvietas institūcija), un ģimenes pabalstu summu, ko paredz tās darbības pamatā esošie tiesību akti;e) pēc tam, kad ir veikta salīdzināšana, kompetentā institūcija attiecīgā gadījumā piešķir piemaksu pabalstiem, ko paredz tās dalībvalsts tiesību akti, kurā dzīvo ģimenes locekļi. Piemaksa ir vienāda ar starpību starp pabalsta summu, ko paredz minētie tiesību akti, un pabalsta summu, ko paredz kompetentās valsts tiesību akti;Piemaksas summu pirmo reizi nosaka ne vēlāk kā divpadsmit mēnešus pēc tam, kad iegūtas tiesības uz pabalstiem dalībvalstī, kurā dzīvo ģimenes locekļi, un kompetentajā valstī. Turpmāk piemaksu nosaka vismaz reizi katros divpadsmit mēnešos.Ja saskaņā ar kompetentās institūcijas darbības pamatā esošiem tiesību aktiem par to pašu ģimenes locekli nekāds pabalsts nav paredzēts vai ja summa, ko paredz minētie tiesību akti, ir mazāka par to, ko apliecinājusi ģimenes locekļu dzīvesvietas institūcija, tad kompetentā institūcija piemaksu nepiešķir.Ja saskaņā ar tās darbības pamatā esošiem tiesību aktiem pabalsti ir paredzēti par to pašu ģimenes locekli un ja to summa ir augstāka nekā tā, ko apliecinājusi ģimenes locekļu dzīvesvietas institūcija, tad tā izmaksā piemaksu, kas vienāda ar divu minēto summu starpību.Ja pabalsti pienākas saskaņā ar kompetentās institūcijas darbības pamatā esošiem tiesību aktiem un ja pabalstus neparedz tās valsts tiesību akti, kurā dzīvo tas pats ģimenes loceklis, tad minētā institūcija piešķir šos pabalstus pilnā apmērā.Pirms minēto summu piešķiršanas attiecīgai personai kompetentā institūcija var apvienot summas, kas pienākas kā piemaksa par visu ģimeni kopumā;f) kompetentā institūcija var piešķirt diferencētu piemaksu avansa maksājumu. Tādā gadījumā, ja vēlāk izrādās, ka avansa summa pārsniedz pienākošos summu, kompetentā institūcija veic atbilstīgu izlīdzināšanu, ieturot pārmaksātās summas no piemaksas, ko tā piešķir attiecīgai personai par nākamo laikposmu;g) gadījumā, ja valstī, kurā dzīvo ģimenes locekļi, nekāds lūgums par ģimenes pabalsta piešķiršanu nav iesniegts un ja informācija, kas ir dzīvesvietas institūcijas rīcībā, neļauj noteikt to ģimenes pabalstu summu, kas pienāktos, ja prasījums būtu iesniegts, minētā institūcija kompetentajai institūcijai nosūta to likmju vispārējo tabulu, kuras paredz tās pārziņā esošie tiesību akti un kas ir spēkā attiecīgajā laikposmā vai laikposmos.2. Lai veiktu salīdzinājumu starp minētajām divām summām, kompetentā institūcija konvertē savā valūtā to ģimenes pabalstu summu, ko paredz tās valsts tiesību akti, kurā dzīvo ģimenes locekļi, izmantojot konversijas likmi, kas minēta 107. panta 1. punktā Regulā (EEK) Nr. 574/72. Konversijas likme, kas jāņem vērā, ir likme, ko piemēro dienā, kad veic salīdzinājumu.3. Šo lēmumu piemēro no nākamā mēneša pirmās dienas pēc tā publicēšanas. Eiropas Kopienu Oficiālajā Vēstnesī.Administratīvās komisijas priekšsēdētājaM. T. Ferraro--------------------------------------------------+++++ TIFF ++++++++++ TIFF ++++++++++ TIFF +++++--------------------------------------------------


title: Eiropas Centrālās bankas Lēmums (ES) 2016/1041 (2016. gada 22. jūnijs) par Grieķijas Republikas emitētu vai pilnībā garantētu tirgojamu parāda instrumentu atbilstību un Lēmuma (ES) 2015/300 atcelšanu (ECB/2016/18)

text:
               28.6.2016

               LV

               Eiropas Savienības Oficiālais Vēstnesis

               L 169/14

         EIROPAS CENTRĀLĀS BANKAS LĒMUMS (ES) 2016/1041
   (2016. gada 22. jūnijs)
   par Grieķijas Republikas emitētu vai pilnībā garantētu tirgojamu parāda instrumentu atbilstību un Lēmuma (ES) 2015/300 atcelšanu (ECB/2016/18)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, 12.1. pantu, 18. pantu un 34.1. panta otro ievilkumu,
   ņemot vērā Eiropas Centrālās bankas Pamatnostādni (ES) 2015/510 (2014. gada 19. decembris) par Eurosistēmas monetārās politikas regulējuma īstenošanu (ECB/2014/60) (1) (Vispārējās dokumentācijas pamatnostādni) un jo īpaši tās 1. panta 4. punktu, ceturtās daļas I, II, IV, V, VI un VII sadaļu un sesto daļu,
   ņemot vērā Pamatnostādni ECB/2014/31 (2014. gada 9. jūlijs) par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību, kā arī grozījumiem Pamatnostādnē ECB/2007/9 (2) un jo īpaši tās 1. panta 3. punktu un 8. pantu,
   ņemot vērā Eiropas Centrālās bankas Lēmumu (ES) 2015/774 (2015. gada 4. marts) par otrreizējo tirgu valsts sektora aktīvu iegādes programmu (ECB/2015/10) (3) un jo īpaši tā 3. panta 2. punktu,
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu 18.1. pantu Eiropas Centrālā banka (ECB) un to dalībvalstu nacionālās centrālās bankas, kuru valūta ir euro, var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu.

               (2)

               Standarta kritēriji un kredītkvalitātes sliekšņu obligātās prasības, saskaņā ar kurām nosaka, ka tirgojami aktīvi ir atbilstošs nodrošinājums Eurosistēmas monetārās politikas operāciju vajadzībām, noteikti Pamatnostādnē (ES) 2015/510 (ECB/2014/60) un jo īpaši tās 59. pantā un ceturtās daļas II sadaļā.

               (3)

               Saskaņā ar Pamatnostādnes (ES) 2015/510 (ECB/2014/60) 1. panta 4. punktu ECB Padome jebkurā laikā var mainīt Eurosistēmas monetārās politikas operāciju īstenošanas instrumentus, prasības, kritērijus un procedūras. Saskaņā ar Pamatnostādnes (ES) 2015/510 (ECB/2014/60) 59. panta 6. punktu Eurosistēma patur sev tiesības noteikt, vai emisija, emitents, debitors vai garantijas devējs atbilst Eurosistēmas kredītkvalitātes prasībām, pamatojoties uz jebkuru informāciju, kuru Eurosistēma uzskata par lietderīgu, lai nodrošinātu pienācīgu riska aizsardzību Eurosistēmai.

               (4)

               Pamatnostādnes ECB/2014/31 8. panta 2. punkts nosaka, ka Eurosistēmas kredītkvalitātes sliekšņus nepiemēro tirgojamiem parāda instrumentiem, ko emitējušas vai pilnībā garantējušas centrālās valdības dalībvalstīs, kuru valūta ir euro un kuras īsteno Eiropas Savienības/Starptautiskā Valūtas fonda programmu, ja vien ECB Padome nenolemj, ka attiecīgā dalībvalsts neievēro finanšu palīdzības un/vai makroekonomikas programmas nosacījumus.

               (5)

               EECB Padome 2015. gada februārī secināja, ka nav iespējams pieņemt, ka tiks sekmīgi noslēgta tajā laikā notiekošā izvērtēšana attiecībā uz Eiropas Savienības/Starptautiskā Valūtas fonda finanšu palīdzības programmu Grieķijas Republikai. Eiropas Centrālās bankas Lēmums (ES) 2015/300 (ECB/2015/6) (4) attiecīgi noteica, ka Grieķijas Republika vairs neatbilst Eiropas Savienības/Starptautiskā Valūtas fonda programmas noteikumiem Pamatnostādnes ECB/2014/31 6. panta 1. punkta un 8. panta nolūkiem un ka Eurosistēmas kredītkvalitātes sliekšņus piemēro Grieķijas Republikas emitētiem vai pilnībā garantētiem tirgojamiem parāda instrumentiem. Pēc Eiropas Finanšu stabilitātes fonda (EFSF) finanšu atbalsta programmas Grieķijai beigām 2015. gada 19. augustā Eiropas Stabilitātes mehānisma (ESM) Valde apstiprināja jaunu jaunu trīs gadu finanšu palīdzības programmu Grieķijai.

               (6)

               Pirmais maksājums jaunās ESM programmas ietvaros tikai veikts pēc tam, kad veikti visi nepieciešamie pasākumi un sasniegti visi atskaites punkti, kas sniedza atbalstu Grieķijas ekonomikas pakāpeniskai stabilizācijai un atļāva rekapitalizēt Grieķijas banku sistēmu 2015. gada beigās. Pēc to sākotnējo darbību pabeigšanas, par kurām panākta vienošanās attiecībā uz pirmo pārskatīšanu, ESM Direktoru padome 2016. gada 17. jūnijā apstiprināja programmas otrā maksājuma pirmās daļas veikšanu. Tādējādi veiksmīgi noslēgta ESM programmas pirmā pārskatīšana.

               (7)

               ECB padome ir izvērtējusi jaunās ESM programmas ietekmi uz Grieķiju, tās turpmāko īstenošanu un Grieķijas varas iestāžu izrādīto apņemšanos programmu īstenot pilnībā.

               (8)

               Pamatojoties uz minēto izvērtējumu, ECB Padome uzskata, ka Grieķijas Republika atbilst programmas nosacījumiem, un ir nolēmusi atjaunot Grieķijas Republikas emitētu vai pilnībā garantētu tirgojamu parāda instrumentu atbilstību Eurosistēmas monetārās politikas operācijām. Tādēļ būtu jāatceļ Lēmums (ES) 2015/300 (ECB/2015/6).

               (9)

               Ņemot vērā specifiskos tirgus riska un kredītriska nosacījumus Grieķijas Republikas emitētiem vai pilnībā garantētiem tirgojamiem parāda instrumentiem, ECB Padome ir nolēmusi pārskatīt diskontus, ko šādiem instrumentiem piemēro saskaņā ar Pamatnostādnes ECB/2014/31 8. panta 3. punktu.

               (10)

               Ievērojot ECB Padomē iepriekš apsvērto, Grieķijas Republikas emitētu vai pilnībā garantētu tirgojamu parāda instrumentu iespējamās iegādes otrreizējo tirgu valsts sektora aktīvu iegādes programmas (VSVIP) ietvaros tiks izskatītas vēlāk, ņemot vērā progresu Grieķijas valsts parāda analīzē un ilgtspējas stiprināšanā, kā arī citus riska pārvaldības apsvērumus,

         IR PIEŅĒMUSI ŠO LĒMUMU.
   1. pants
   Grieķijas Republikas emitētu vai pilnībā garantētu tirgojamu parāda instrumentu atbilstība
   1.   Grieķijas Republiku uzskata par atbilstošu Eiropas Savienības/Starptautiskā Valūtas fonda programmas noteikumiem.
   2.   Uz Grieķijas Republikas emitētiem vai pilnībā garantētiem tirgojamiem parāda instrumentiem neattiecas Eurosistēmas obligātās prasības kredītkvalitātes sliekšņiem, kas noteiktas Pamatnostādnē (ES) 2015/510 (ECB/2014/60) un jo īpaši tās 59. pantā un ceturtajā daļā.
   2. pants
   Grieķijas Republikas emitētiem vai pilnībā garantētiem tirgojamiem parāda instrumentiem piemērojamie diskonti
   Uz Grieķijas Republikas emitētiem vai pilnībā garantētiem tirgojamiem parāda instrumentiem attiecas šī lēmuma pielikumā izklāstītie diskonti.
   3. pants
   VSVIP iegādes
   Grieķijas Republikas centrālās valdības emitētu vai pilnībā garantētu tirgojamu parāda instrumentu iegādes saskaņā ar Lēmumu (ES) 2015/774 (ECB/2015/10) notiek, ievērojot minētā lēmuma 5. panta 3. punktu un ierobežojumus, kurus saskaņā ar to noteikusi ECB Padome, pēc tam, kad ECB Padome pozitīvi novērtējusi progresu Grieķijas valsts parāda analīzē un ilgtspējas stiprināšanā, kā arī citus riska pārvaldības apsvērumus.
   4. pants
   Atcelšana
   Ar šo tiek atcelts Lēmums (ES) 2015/300 (ECB/2015/6).
   5. pants
   Nobeiguma noteikumi
   1.   Šis lēmums stājas spēkā 2016. gada 29. jūnijā.
   2.   Jebkuru pretrunu gadījumā starp šo lēmumu, Lēmumu (ES) 2015/774 (ECB/2015/10) un Pamatnostādni 2015/510 (ECB/2014/60) vai Pamatnostādni ECB/2014/31, kā tās nacionālajā līmenī ieviesušas dalībvalstu, kuru valūta ir euro, nacionālās centrālās bankas, noteicošais ir šis lēmums.

      Frankfurtē pie Mainas, 2016. gada 22. jūnijā

            ECB prezidents

         Mario DRAGHI

      (1)  OV L 91, 2.4.2015., 3. lpp.

      (2)  OV L 240, 13.8.2014., 28. lpp.

      (3)  OV L 121, 14.5.2015., 20. lpp.

      (4)  Eiropas Centrālās bankas Lēmums (ES) 2015/300 (2015. gada 10. februāris) par Grieķijas Republikas emitētu vai pilnībā garantētu tirgojamu parāda instrumentu atbilstību (ECB/2015/6) (OV L 53, 25.2.2015., 29. lpp.).

      PIELIKUMS

         GRIEĶIJAS REPUBLIKAS EMITĒTIEM VAI PILNĪBĀ GARANTĒTIEM TIRGOJAMIEM PARĀDA INSTRUMENTIEM PIEMĒROJAMIE DISKONTI

                  Valdības obligācijas

                  Atlikušais termiņš (gados)

                  Diskonti fiksētas vai mainīgas procentu likmes kuponiem

                  Diskonti nulles kuponiem

                  0–1

                  15,0

                  15,0

                  1–3

                  33,0

                  35,5

                  3–5

                  45,0

                  48,5

                  5–7

                  54,0

                  58,5

                  7–10

                  56,0

                  62,0

                  > 10

                  57,0

                  71,0

                  Valdības garantētas banku obligācijas un valdības garantētas nefinanšu sabiedrību obligācijas

                  Atlikušais termiņš (gados)

                  Diskonti fiksētas vai mainīgas procentu likmes kuponiem

                  Diskonti nulles kuponiem

                  0–1

                  23,0

                  23,0

                  1–3

                  42,5

                  45,0

                  3–5

                  55,5

                  59,0

                  5–7

                  64,5

                  69,5

                  7–10

                  67,0

                  72,5

                  > 10

                  67,5

                  81,0


title: Komisijas Lēmums (2016. gada 27. oktobris), ar ko aizstāj REFIT platformas ieinteresēto personu grupas locekli

text:
               4.11.2016

               LV

               Eiropas Savienības Oficiālais Vēstnesis

               C 405/4

         KOMISIJAS LĒMUMS
   (2016. gada 27. oktobris),
   ar ko aizstāj REFIT platformas ieinteresēto personu grupas locekli
   (2016/C 405/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2015. gada 19. maija Lēmumu C(2015) 3261 final, ar ko izveido REFIT platformu, un jo īpaši tā 4. pantu,
   tā kā:

               (1)

               Komisijas Lēmuma C(2015) 3261 final, ar ko izveido REFIT platformu (“platforma”), 4. pantā paredzēts, ka platformu veidos “valdību pārstāvju grupa” un “ieinteresēto personu grupa” un ka “ieinteresēto personu grupā” ir ne vairāk kā 20 eksperti, no kuriem divi pārstāv Eiropas Ekonomikas un sociālo lietu komiteju un Reģionu komiteju, savukārt pārējie – uzņēmējdarbības jomu, tostarp MVU, kā arī sociālos partnerus un pilsoniskās sabiedrības organizācijas, kam ir tieša pieredze Savienības tiesību aktu piemērošanā. Ekspertus, kas darbojas ieinteresēto personu grupā, ieceļ privātpersonas statusā vai kā personas, kuras pārstāv vairāku ieinteresēto personu kopējās intereses.

               (2)

               Lēmuma 4. panta 4. punktā paredzēts, ka Komisija pēc Komisijas priekšsēdētāja pirmā vietnieka priekšlikuma ieceļ ieinteresēto personu grupas locekļus, kas tiek atlasīti no pretendentiem, kuriem ir tieša pieredze Savienības tiesību aktu piemērošanā un kuri ir atsaukušies uzaicinājumam iesniegt pieteikumus. Ar iecelšanu pēc iespējas nodrošina dažādo nozaru, interešu un Savienības reģionu, kā arī dzimumu līdzsvarotu pārstāvību. Lēmuma 4. panta 5. punktā paredzēts, ka grupas locekļus ieceļ līdz 2019. gada 31. oktobrim. Saskaņā ar lēmuma 4. panta 6. punktu locekļus, kuri atkāpjas, var aizstāt uz atlikušo pilnvaru termiņu.

               (3)

               Komisijas 2015. gada 16. decembra Lēmumā C(2015) 9063 final par REFIT platformas ieinteresēto personu grupas locekļu iecelšanu (1) paredzēts, ja kāds ieinteresēto personu grupas loceklis zaudē locekļa statusu platformas pilnvaru termiņa laikā, tad priekšsēdētāja pirmais vietnieks var iecelt aizstājēju no sākotnējā to kandidātu saraksta, kuri atsaucās uzaicinājumam izteikt ieinteresētību kļūt par ieinteresēto personu grupas locekli.

               (4)

               Pēc tam, kad 2016. gada 23. jūnijā atkāpās ieinteresēto personu grupas loceklis Linas Lasiauskas, Komisijas priekšsēdētāja pirmais vietnieks izvirzīja Paolo Falcioni, kurš uz atlikušo pilnvaru termiņu aizstātu Linas Lasiauskas,

         IR NOLĒMUSI ŠĀDI.
   Vienīgais pants

      Paolo Falcioni līdz 2019. gada 31. oktobrim ir iecelts par REFIT platformas ieinteresēto personu grupas locekli (sk. šā lēmuma pielikumu).

      Briselē, 2016. gada 27. oktobrī

            Komisijas vārdā –

            Komisijas priekšsēdētāja pirmais vietnieks

         Frans TIMMERMANS

      (1)  OV C 425, 18.12.2015., 8. lpp.

      PIELIKUMS

                  Vārds, uzvārds

                  Valstspiederība

                  Pārstāv ieinteresēto personu kopējās intereses konkrētā politikas jomā

                  Pašreizējais darba devējs

                     Paolo Falcioni

                  IT

                  JĀ

                  Eiropas Sadzīves tehnikas ražotāju komiteja


title: 2010/485/ES: Komisijas Lēmums ( 2010. gada 1. septembris ) par Austrālijas un Amerikas Savienoto Valstu kompetento iestāžu atbilstību saskaņā ar Eiropas Parlamenta un Padomes Direktīvu 2006/43/EK (izziņots ar dokumenta numuru C(2010) 5676)  Dokuments attiecas uz EEZ

text:
               11.9.2010

               LV

               Eiropas Savienības Oficiālais Vēstnesis

               L 240/6

         KOMISIJAS LĒMUMS
   (2010. gada 1. septembris)
   par Austrālijas un Amerikas Savienoto Valstu kompetento iestāžu atbilstību saskaņā ar Eiropas Parlamenta un Padomes Direktīvu 2006/43/EK
   (izziņots ar dokumenta numuru C(2010) 5676)
   (Dokuments attiecas uz EEZ)
   (2010/485/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/43/EK, ar ko paredz gada pārskatu un konsolidēto pārskatu obligātās revīzijas, groza Padomes Direktīvu 78/660/EEK un Padomes Direktīvu 83/349/EEK un atceļ Padomes Direktīvu 84/253/EEK (1), un jo īpaši tās 47. panta 3. punkta pirmo daļu,
   apspriedusies ar Eiropas Datu aizsardzības uzraudzītāju,
   tā kā:

               (1)

               Saskaņā ar Direktīvas 2006/43/EK 47. panta 1. punktu un 53. pantu no 2008. gada 29. jūnija, veicot obligāto revidentu un revīzijas uzņēmumu pārbaudi un izmeklēšanu attiecībā uz šiem obligātajiem revidentiem un revīzijas uzņēmumiem, dalībvalstu kompetentās iestādes var atļaut nodot trešās valsts kompetentajām iestādēm revīzijas darba dokumentus vai citus dokumentus, kas ir to obligāto revidentu vai revīzijas uzņēmumu rīcībā, tikai tad, ja Komisija attiecīgās iestādes ir atzinusi par atbilstīgām un ja trešās valsts kompetentās iestādes un attiecīgo dalībvalstu kompetentās iestādes ir vienojušās par sadarbības nosacījumiem uz savstarpīguma pamata. Tāpēc ir jānosaka, kuras trešo valstu kompetentās iestādes ir piemērotas, lai trešās valsts kompetentajām iestādēm nodotu revīzijas darba dokumentus vai citus dokumentus, kas ir obligāto revidentu vai revīzijas uzņēmumu rīcībā.

               (2)

               Revīzijas darba dokumentu vai citu dokumentu, kas ir obligāto revidentu vai revīzijas uzņēmumu rīcībā, nodošana trešās valsts kompetentajām iestādēm ir jautājums, kas skar būtiskas sabiedrības intereses saistībā ar neatkarīgas publiskās uzraudzības veikšanu. Tāpēc dalībvalstu kompetentajām iestādēm jebkāda šāda nodošana būtu jāveic ar vienīgo mērķi, lai attiecīgo trešo valstu kompetentās iestādes varētu īstenot savu kompetenci, veicot publisko uzraudzību, ārējo kvalitātes nodrošināšanu un izmeklēšanu attiecībā uz revidentiem un revīzijas uzņēmumiem. Dalībvalstīm jānodrošina, ka divpusējos sadarbības nosacījumos, kas ļauj nodot revīzijas darba dokumentus vai citus dokumentus, kas ir apstiprināto revidentu vai revīzijas uzņēmumu rīcībā, dalībvalstu kompetentajām iestādēm un Austrālijas un Amerikas Savietoto Valstu kompetentajām iestādēm, iekļauj atbilstīgus drošības pasākumus attiecībā uz personas datu aizsardzību, kā arī par profesionālo noslēpumu un konfidenciālas komercinformācijas aizsardzību saistībā ar uzņēmumiem, kuru finanšu pārskati tiek revidēti, un par tādu uzņēmumu revidentu aizsardzību, kuri iekļauti šādos dokumentos. Uz personām, kas nodarbinātas vai kādreiz bijušas nodarbinātas trešās valsts kompetentajās iestādēs, kuras saņem attiecīgo informāciju, attiecas dienesta noslēpuma neizpaušanas saistības.

               (3)

               Neskarot Direktīvas 2006/43/EK 47. panta 4. punktu, dalībvalstīm jānodrošina, ka publiskas uzraudzības nolūkā revidentu un revīzijas uzņēmumu kvalitātes nodrošināšana un izmeklēšana, saziņa starp dalībvalsts revidentiem vai revīzijas uzņēmumiem un Austrālijas un Amerikas Savienoto Valstu kompetentajām iestādēm notiek ar attiecīgās dalībvalsts starpniecību.

               (4)

               Dalībvalstis var piekrist veikt kopīgas pārbaudes ārkārtas apstākļos, ja tas ir nepieciešams efektīvas uzraudzības nodrošināšanai. Dalībvalstis var atļaut, ka sadarbība ar Austrālijas un Amerikas Savienoto Valstu kompetentajām iestādēm notiek kopīgu pārbaužu veidā vai izmantojot novērotājus, kuriem nav pilnvaru veikt pārbaudes vai izmeklēšanas un bez piekļuves konfidenciāliem revīzijas darba dokumentiem vai citiem dokumentiem, kas ir apstiprināto revidentu vai revīzijas uzņēmumu rīcībā. Šādai sadarbībai vienmēr jānotiek saskaņā ar Direktīvas 2006/43/EK 47. panta 2. punktā un šajā lēmumā izklāstītajiem nosacījumiem, jo īpaši attiecībā uz nepieciešamību ievērot neatkarīgumu, konfidencialitāti un savstarpīgumu. Dalībvalstīm jānodrošina, ka visas kopīgās pārbaudes, kuras dalībvalstu teritorijā saskaņā ar Direktīvas 2006/43/EK 47. pantu veic dalībvalstu kompetentās iestādes un Austrālijas un Amerikas Savienoto Valstu kompetentās iestādes, notiek attiecīgās dalībvalsts kompetentās iestādes vadībā.

               (5)

               Uz personas datu apstrādi, ko veic saskaņā ar šo direktīvu, attiecas Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (2). Attiecīgi, ja revīzijas darba dokumentu vai citu dokumentu, kas ir obligāto revidentu vai revīzijas uzņēmumu rīcībā, nodošana Austrālijas vai Amerikas Savienoto Valstu kompetentajām iestādēm ir saistīta ar personas datu izpaušanu, tā vienmēr jāveic saskaņā ar Direktīvas 95/46/EK noteikumiem. Dalībvalstīm jānodrošina atbilstīga aizsardzība attiecībā uz personas datu nodošanu, jo īpaši ar saistošiem līgumiem saskaņā ar Direktīvas 95/46/EK IV nodaļu starp dalībvalstu kompetentajām iestādēm un Austrālijas un Amerikas Savienoto Valstu kompetentajām iestādēm, minētās trešo valstu iestādes neizpauž tālāk personas datus, kuri izklāstīti nodotajos revīzijas darba dokumentos vai citos dokumentos, kas ir obligāto revidentu vai revīzijas uzņēmumu rīcībā, iepriekš par to nevienojoties ar attiecīgo dalībvalstu kompetentajām iestādēm.

               (6)

               Trešās valsts kompetento iestāžu atbilstība jānovērtē, ņemot vērā Direktīvas 2006/43/EK 36. pantā noteiktās sadarbības prasības vai pēc būtības līdzvērtīgus darbības rezultātus. Atbilstība jānovērtē, jo īpaši ņemot vērā Austrālijas un Amerikas Savienoto Valstu kompetento iestāžu īstenoto kompetenci, drošības pasākumus, lai novērstu dienesta noslēpuma izpaušanu, kā arī to piemērotos konfidencialitātes noteikumus un šo iestāžu iespējas saskaņā ar attiecīgās valsts normatīvajiem aktiem sadarboties ar dalībvalstu kompetentajām iestādēm.

               (7)

               Tā kā Savienības revidentu un revīzijas uzņēmumu, kuru vērtspapīri emitēti Austrālijā vai Amerikas Savienotajās Valstīs vai kuri piedalās grupā, kas izdod obligātos konsolidētos pārskatus minētajās valstīs, revidentu un revīzijas uzņēmumu darbību reglamentē minēto valstu tiesību akti. Ir jānolemj, vai dalībvalstu kompetentās iestādes drīkst nodot revīzijas darba dokumentus vai citus dokumentus, kas ir obligāto revidentu vai revīzijas uzņēmumu rīcībā, minēto valstu kompetentajām iestādēm tikai tādēļ, lai tās varētu īstenot savu kompetenci, veicot publisko uzraudzību, ārējo kvalitātes nodrošināšanu un izmeklēšanu attiecībā uz revidentiem un revīzijas uzņēmumiem.

               (8)

               Attiecībā uz Austrālijas un Amerikas Savienoto Valstu kompetentajām iestādēm ir veikti novērtējumi par atbilstību Direktīvas 2006/43/EK 47. panta nozīmē. Lēmumi par atbilstību jāpieņem, pamatojoties uz šiem novērtējumiem.

               (9)

               Austrālijas Vērtspapīru un investīciju komisija (Australian Securities and Investments Commission) ir kompetenta veikt publisko uzraudzību, ārējo kvalitātes nodrošināšanu un izmeklēšanu attiecībā uz revidentiem un revīzijas uzņēmumiem. Tā īsteno atbilstošus drošības pasākumus, aizliedzot saviem esošajiem un bijušajiem darbiniekiem izpaust konfidenciālu informāciju jebkurai trešai personai vai iestādei un nosakot sodus par šā aizlieguma pārkāpšanu. Tā izmanto nodotos revīzijas darba dokumentus vai citus dokumentus, kas ir obligāto revidentu vai revīzijas uzņēmumu rīcībā, tikai saistībā ar publisko uzraudzību, ārējo kvalitātes nodrošināšanu un izmeklēšanu attiecībā uz revidentiem un revīzijas uzņēmumiem. Saskaņā ar Austrālijas normatīvajiem aktiem tā drīkst nodot revīzijas darba dokumentus vai citus dokumentus, kas ir Austrālijas obligāto revidentu vai revīzijas uzņēmumu rīcībā, jebkuras dalībvalsts kompetentajām iestādēm. Tāpēc Austrālijas Vērtspapīru un investīciju komisija jāuzskata par atbilstīgu Direktīvas 2006/43/EK 47. panta 1. punkta nozīmē.

               (10)

               Amerikas Savienoto Valstu Vērtspapīru un biržu darījumu komisijas (The Securities and Excahnge Commission of the United States of America) kompetencē ir izmeklēšanas veikšana attiecībā uz revidentiem un revīzijas uzņēmumiem. Šim lēmumam jāattiecas tikai uz Vērtspapīru un biržu darījumu komisijas kompetenci veikt izmeklēšanu attiecībā uz revidentiem un revīzijas uzņēmumiem. Amerikas Savienoto Valstu Vērtspapīru un biržu darījumu komisija īsteno atbilstošus drošības pasākumus, aizliedzot saviem esošajiem un bijušajiem darbiniekiem izpaust konfidenciālu informāciju jebkurai trešai personai vai iestādei un nosakot sodus par šā aizlieguma pārkāpšanu. Tā izmantotu nodotos revīzijas darba dokumentus vai citus dokumentus, kas ir apstiprināto revidentu vai revīzijas uzņēmumu rīcībā, tikai mērķiem, kas saistīti ar publisko uzraudzību, ārējo kvalitātes nodrošināšanu un izmeklēšanu attiecībā uz revidentiem un revīzijas uzņēmumiem. Saskaņā ar Amerikas Savienoto Valstu normatīvajiem aktiem Vērtspapīru un biržu darījumu komisija drīkst nodot revīzijas darba dokumentus, kas ir ASV obligāto revidentu vai revīzijas uzņēmumu rīcībā saistībā ar izmeklēšanu, ko tā var veikt attiecībā uz revidentiem un revīzijas uzņēmumiem, vai citus svarīgus dokumentus dalībvalstu kompetentajām iestādēm. Pamatojoties uz šo, Amerikas Savienoto Valstu Vērtspapīru un biržu darījumu komisija jāuzskata par atbilstīgu Direktīvas 2006/43/EK 47. panta 1. punkta nozīmē.

               (11)

               Amerikas Savienoto Valstu Atklātu akciju sabiedrību grāmatvedības uzraudzības padome (The Public Company Accounting Oversight Board of the United States of America) ir kompetenta veikt publisko uzraudzību, ārējo kvalitātes nodrošināšanu un izmeklēšanu attiecībā uz revidentiem un revīzijas uzņēmumiem. Tā īsteno atbilstošus drošības pasākumus, aizliedzot saviem esošajiem un bijušajiem darbiniekiem izpaust konfidenciālu informāciju jebkurai trešai personai vai iestādei un nosakot sodus par šā aizlieguma pārkāpšanu. Tā izmantotu nodotos revīzijas darba dokumentus vai citus dokumentus, kas ir apstiprināto revidentu vai revīzijas uzņēmumu rīcībā, tikai mērķiem, kas saistīti ar publisko uzraudzību, ārējo kvalitātes nodrošināšanu un izmeklēšanu attiecībā uz revidentiem un revīzijas uzņēmumiem. Saskaņā ar Amerikas Savienoto Valstu normatīvajiem aktiem tā var jebkuras dalībvalsts kompetentajām iestādēm nodrošināt tiešu piekļuvi revīzijas darba dokumentiem vai citiem dokumentiem, kas ir Amerikas Savienoto Valstu revidentu vai revīzijas uzņēmumu rīcībā, bet saskaņā ar ASV tiesību aktiem tā nevar nodot šādus dokumentus dalībvalstu kompetentajām iestādēm.

               (12)

               Tomēr Amerikas Savienoto Valstu Vērtspapīru un biržu darījumu komisija var nodot jebkuras dalībvalsts kompetentajām iestādēm pārbaudes ziņojumus, ko izdevusi Amerikas Savienoto Valstu Atklātu akciju sabiedrību grāmatvedības uzraudzības padome attiecībā uz Amerikas Savienoto Valstu revidentiem un revīzijas uzņēmumiem un pēc iepriekšēja pieprasījuma un pieteikuma iesniegšanas, norādot atbilstīgu iemeslu (pamatojumu), var nodot arī revīzijas darba dokumentus vai citus dokumentus, kas ir Amerikas Savienoto Valstu revidentu vai revīzijas uzņēmumu rīcībā un kas attiecas uz šādām pārbaudēm. Tāpēc dalībvalstu kompetento iestāžu un Amerikas Savienoto Valstu Atklātu akciju sabiedrību grāmatvedības uzraudzības padomes veikto revidentu un revīzijas uzņēmumu pārbaužu sadarbības rezultāti pēc būtības ir līdzvērtīgi revīzijas darba dokumentu vai citu dokumentu, kas ir apstiprināto revidentu vai revīzijas uzņēmu rīcībā, tiešas apmaiņas rezultātiem, kā paredzēts Direktīvas 2006/43/EK 36. pantā. Pamatojoties uz iepriekš minēto, Amerikas Savienoto Valstu Atklātu akciju sabiedrību grāmatvedības uzraudzības padome jāuzskata par atbilstīgu Direktīvas 2006/43/EK 47. panta 1. punkta nozīmē.

               (13)

               Revīzijas darba dokumentu vai citu dokumentu, kas ir apstiprināto revidentu vai revīzijas uzņēmumu rīcībā, nodošanai jānozīmē arī to, ka iestādēm, kas atzītas par atbilstīgām saskaņā ar šo lēmumu, pēc iepriekšējas vienošanās ar dalībvalstu kompetentajām iestādēm jāspēj piekļūt revīzijas darba dokumentiem vai citiem dokumentiem, kas ir obligāto revidentu vai revīzijas uzņēmumu rīcībā, vai šie dokumenti jāsaņem un ka dalībvalstu kompetentās iestādes šos dokumentus nodod šīm atbilstīgajām iestādēm vai nodrošina tām piekļuvi minētajiem dokumentiem. Tāpēc obligātie revidenti un revīzijas uzņēmumi nedrīkst piešķirt piekļuvi revīzijas darba dokumentiem vai citiem dokumentiem, kas ir obligāto revidentu vai revīzijas uzņēmumu rīcībā, vai nodot šos dokumentus minētajām iestādēm; šādu atļauju var dot tikai ar nosacījumiem, kas izklāstīti šajā lēmumā un Direktīvas 2006/43/EK 47. pantā, piemēram, ar obligātā revidenta, revīzijas uzņēmuma vai klienta uzņēmuma piekrišanu.

               (14)

               Šis lēmums neskar sadarbības līgumus, kas minēti 25. panta 4. punktā Eiropas Parlamenta un Padomes 2004. gada 15. decembra Direktīvā 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū, un par grozījumiem Direktīvā 2001/34/EK (3).

               (15)

               Tā kā šis lēmums pieņemts, ievērojot pārejas periodu, kas piešķirts dažu trešo valstu revidentiem un revīzijas uzņēmumiem ar Komisijas 2008. gada 29. jūlija Lēmumu 2008/627/EK par pārejas periodu dažu trešo valstu revidentu un revīzijas struktūru revīzijas darbībām (4), tas nedrīkst ierobežot Komisiju pieņemt jebkādus iespējamos galīgos lēmumus par līdzvērtību saskaņā ar Direktīvas 2006/43/EK 46. pantu.

               (16)

               Šā lēmuma mērķis ir sekmēt efektīvu sadarbību starp dalībvalstu un Austrālijas un Amerikas Savienoto Valstu kompetentajām iestādēm, lai veiktu publiskās pārraudzības, ārējās kvalitātes nodrošināšanas un izmeklēšanas funkcijas un vienlaikus aizsargātu attiecīgo pušu tiesības. Dalībvalstīm jāziņo Komisijai par sadarbības pasākumiem ar attiecīgajām iestādēm, lai Komisija varētu novērtēt, vai sadarbība notiek atbilstoši Direktīvas 2006/43/EK 47. pantam.

               (17)

               Galvenais mērķis sadarbībai ar Austrāliju un Amerikas Savienotajām Valstīm revidentu uzraudzības jomā ir panākt sadarbības pušu savstarpēju paļaušanos uz to uzraudzības sistēmām, revīzijas darba dokumentu vai citu dokumentu, kas ir apstiprināto revidentu vai revīzijas uzņēmu rīcībā, nodošanu veicot tikai izņēmuma gadījumos. Šī savstarpējā paļaušanās būs balstīta uz Kopienas un minēto valstu revidentu uzraudzības sistēmu līdzvērtību.

               (18)

               Amerikas Savienoto Valstu Atklātu akciju sabiedrību grāmatvedības uzraudzības padome vēlas turpināt dalībvalstu revidentu uzraudzības sistēmu novērtēšanu pirms lēmuma pieņemšanas par paļaušanos uz dalībvalstu kompetento iestāžu veikto uzraudzību. Tāpēc ir jāpārskata sadarbības mehānisms starp kompetentajām iestādēm un Amerikas Savienoto Valstu Atklātu akciju sabiedrību grāmatvedības uzraudzības padomi un Amerikas Savienoto valstu Vērtspapīru un biržas darījumu komisiju, lai novērtētu panākumus virzībā uz savstarpējas paļaušanās panākšanu. Minēto iemeslu dēļ no 2013. gada 31. jūlija jābeidz piemērot šo lēmumu attiecībā uz Amerikas Savienoto Valstu Atklātu akciju sabiedrību grāmatvedības un uzraudzības padomi un Amerikas Savienoto Valstu Vērtspapīru un biržas darījumu komisiju.

               (19)

               Šajā lēmumā paredzētie pasākumi ir saskaņā ar atzinumu, ko sniegusi ar Direktīvas 2006/43/EK 48. panta 1. punktu izveidotā komiteja,

         IR PIEŅĒMUSI ŠO LĒMUMU.
   1. pants
   Par atbilstīgām Direktīvas 2006/43/EK 47. panta 1. punkta nozīmē uzskata šādas trešo valstu kompetentās iestādes:

               1)

                  The Australian Securities and Investments Commission;

               2)

                  The Public Company Accounting Oversight Board of the United States of America;

               3)

                  The Securities and Exchange Commission of the United States of America.

         2. pants
   1.   Saskaņā ar 2008. gada 29. jūnija Direktīvas 2006/43/EK 53. pantu par jebkādu revīzijas darba dokumentu vai citu dokumentu nodošanu, kuri ir obligāto revidentu vai revīzijas uzņēmumu rīcībā, veicot pārbaudes vai izmeklēšanu attiecībā uz revidentiem vai revīzijas uzņēmumiem, vai nu iepriekš jāvienojas ar attiecīgās dalībvalsts kompetento iestādi, vai arī šādu dokumentu nodošanu veic attiecīgās dalībvalsts kompetentā iestāde.
   2.   Revīzijas darba dokumentu vai citu dokumentu, kas ir obligāto revidentu vai revīzijas uzņēmumu rīcībā, nodošanai nedrīkst būt citi mērķi kā uzraudzība, ārējā kvalitātes nodrošināšana vai izmeklēšana attiecībā uz revidentiem un revīzijas uzņēmumiem.
   3.   Ja obligāto revidentu vai revīzijas uzņēmumu rīcībā esošie revīzijas darba dokumenti vai citi dokumenti ir tikai tādu obligāto revidentu vai revīzijas uzņēmumu rīcībā, kuri ir reģistrēti dalībvalstī, kas nav grupas revidenta reģistrācijas dalībvalsts un kuras kompetentā iestāde ir saņēmusi pieprasījumu no jebkuras 1. pantā minētās iestādes, šos dokumentus nodod attiecīgās trešās valsts kompetentajai iestādei tikai ar pirmās minētās dalībvalsts kompetentās iestādes skaidri izteiktu piekrišanu.
   4.   Dalībvalstis nodrošina, ka divpusējos sadarbības nosacījumos, kas ļauj nodot revīzijas darba dokumentus vai citus dokumentus, kas ir apstiprināto revidentu vai revīzijas uzņēmumu rīcībā, dalībvalstu kompetentajām iestādēm un Austrālijas un Amerikas Savietoto Valstu kompetentajām iestādēm, iekļauj atbilstīgus drošības pasākumus attiecībā uz personas datu aizsardzību, jo īpaši par profesionālo noslēpumu un konfidenciālas komercinformācijas aizsardzību saistībā ar uzņēmumiem, kuru finanšu pārskati tiek revidēti, un par tādu uzņēmumu revidentu aizsardzību, kuri iekļauti šādos dokumentos.
   5.   Neskarot Direktīvas 2006/43/EK 47. panta 4. punktu, dalībvalstis nodrošina, ka publiskas uzraudzības nolūkā revidentu un revīzijas uzņēmumu kvalitātes nodrošināšana un izmeklēšana, divpusējie sadarbības nosacījumi, kas ļauj nodot revīzijas darba dokumentus vai citus dokumentus, kas ir apstiprināto revidentu vai revīzijas uzņēmumu rīcībā, dalībvalstu kompetentajām iestādēm un Austrālijas un Amerikas Savienoto Valstu kompetentajām iestādēm, paredz, ka saziņa starp dalībvalsts revidentiem vai revīzijas uzņēmumiem un Austrālijas un Amerikas Savienoto Valstu kompetentajām iestādēm notiek ar attiecīgās dalībvalsts starpniecību.
   6.   Dalībvalstis var piekrist veikt kopīgas pārbaudes tikai nepieciešamības gadījumā. Dalībvalstis nodrošina, ka visas kopīgās pārbaudes, kuras dalībvalstu teritorijā saskaņā ar Direktīvas 2006/43/EK 47. pantu veic to kompetentās iestādes un Austrālijas un Amerikas Savienoto Valstu kompetentās iestādes, notiek attiecīgās dalībvalsts kompetentās iestādes vadībā.
   7.   Dalībvalstis nodrošina, ka jebkādi divpusēji sadarbības nosacījumi starp dalībvalstu kompetentajām iestādēm un Austrālijas un Amerikas Savienoto Valstu kompetentajām iestādēm atbilst šajā lēmumā izklāstītajiem sadarbības nosacījumiem.
   3. pants
   Attiecībā uz kompetentajām iestādēm, kas minētas 1. panta 2. un 3. punktā, šo lēmumu beidz piemērot no 2013. gada 31. jūlija.
   4. pants
   Šis lēmums ir adresēts dalībvalstīm.

      Briselē, 2010. gada 1. septembrī

            Komisijas vārdā –

            Komisijas loceklis

         Michel BARNIER

      (1)  OV L 157, 9.6.2006., 87. lpp.

      (2)  OV L 281, 23.11.1995., 31. lpp.

      (3)  OV L 390, 31.12.2004., 38. lpp.

      (4)  OV L 202, 31.7.2008., 70. lpp.